# Amok bakestik (suterot)
| \| XANTO \| |                |
| Vergumvelt  | Der Amokläufer |
| Sutesik     | Stefan Zweig   |
| Ava         | Germanava      |
| Suterotinda | Berpotam       |
| Evla        | 1922           |
| betara      | teza           |
| XANTO       |                |

| XANTO |

| Tuveli icde Suteroteem |


Amok bakestik (suterot)
{{Teliz_toza_suterot|vergumvelt=Amok bakestik}}

'''Amok bakestik''' tir berpotam ke [[Stefan Zweig]], sanegayan koe ''Amok'' milyoltafa larma (&nbsp;''Amok''&nbsp;) bak 1922.

Pwadesik moe tota va savsafe germanafe selaropikye bliyise koe Indonesia kakever. Bantan tir ton keska ke kireptafa is laizafa nera icde lantelya, i ton pestaka dikina gu ''amok'' bakestuca.

== Rupa ==
Pwadesik moe tota dimlapisa ko Europa tigir. Va erodansafa is lorasa ilpega dadir, batdume lanmielon va gozara moe azeba gorar. Batsielon va megrupenikye volins kakever. Bantan eruckur da in me di kalir da ine batlize al zo wir. Pwadesik gan bat koredik evodar acum va warzafa gozara diresielon gorar. Megrupenikye va galema firvir aze erur kase va intafa izva di ropwader. Wali miamiel is bare gazdabartiv, miltanye izvar, staanon gan vordot ke bartivela.

Moida va kotcoba koe Europa al drasuyur, selaropikye (&nbsp;i megrupenikye&nbsp;) ta vuidara ko Asia djukumallapir. Banlize eze seltay blir ise afizcekon va «&nbsp;blafotik&nbsp;» anton wir. Mali tevoya tanda ixam banlize tiyir vuidase lanviele italkkirafa batakikya ta pomadara va inafa oga artlanir. Battanya nekev italk nutir krumtafa is calgafa ise me zo djukuraterektar meie dace zo djukubiber. Vefara wal toloy askisik inkewer. Tok fu levrotir isen tok taneon di encur.

Tere, kore ine va lazava ke pira ke battanya gildar, bam kalir da ede ina va pomara kuranir, pune va di gobasitalkar ise va intafa galpera afton di gopebur. Gildat da nazber nume abdi dimlapira ke kurenikye zo djumaptijur isen tegira di zo gotubirgar. Ikaon, ina va itaya vas 12000 ''gulden'' talolk drager. Voxen selaropikye lodroe diner kire va klepa is vuidara wupesir. Kuranir da ina dum ayik vols djudovialas kazik pulvickir. Mbi diner da va pomara voser. Kevvewar aze tuvelermitason mallanir. Banviele selaropikye nyebawer, lagildason va darefa sokira.

Viele kategir ise vofar da mepomason va bata ayikya su rokler, pune gire lakakeveteson va inya is drageteson va kopomara, dum dagik va kimiskafa vultera (&nbsp;i va ''amok''&nbsp;) koaskir. Voxen bantanya puon jontikviele vol djukupulvir. Ton bocafa kucilara, va twapa volmiv vanburer lize parackar ise va tugeltrara va inafa galpera gire drager, voxen ina dulzer : «&nbsp;Gaverson&nbsp;!» Voxen, abdida ine al dimmallanir, pune zanisik ke ayikya art ine aneyar kire kaliukon olegapar. Felisikya pikseyer nume va guazafa aptijutisa siniikya rozayar, voxe bantanya tiyir volbagalik di buxapayas koe saljaxo.

Ine gire artlanir voxe va betcoba mea rotaskir kiren ina va dik fortey ixam al drasur. Benplekur da den int zo di dimstar. Zanisik is selaropik poke ina mielcekon zavzagid, kali bocafa gandira. Levi muluftera bas selaropik kevdiner da inafa awalkera isu nazbera di zavzad birgafa. Ine bosar nume pu fertikye is yasaf kurmik rotuxadar voxen suzenk va uculera ke kurenikye is ristula me coer numen ine gonotcer.

I megrupenikye va rupa tenuker, razdason da warfok koe tota tigir isen ''amok'' bakestuca tere di zo cener. Kaikion, givanon gu warzot icde regala ba divtotara, pwadesik gildar da selaropikye gu bira va int do alto al komimar, kalweyonatason va gwelkura djuskuyuna gan kurenikye koe Europa is doon parmon ilbureteson va birga.

== Dere rupel ==
* '''[[Stefan Zweig]]''' : Osteraf suterotik (&nbsp;1881-1942&nbsp;)
* Germanavafo xanto, dene '''Gutenberg projekt''' : [https://gutenberg.spiegel.de/buch/amok-6860/2 Spiegel online]

|style="vertical-align: top;"|
{{Suterotiyelt
|avk_vergumvelt = Amok bakestik
|xanto_vergumvelt = Der Amokläufer
|xanto_sutesik = [[Stefan Zweig]]
|xanto_ava = [[Germanava]] 
|xanto_suterotinda = Berpotam
|xanto_evla = 1922
}}
[[Iyeltak:ZweigAmok.jpg|thumb|right|240px|Piskura ke 1942]]
|}

[[Loma:Berpotam|Amok bakestik]]
[[Loma:XX-eafa decemda|Amok bakestik]]
[[Loma:Germanavaf suteroteem|Amok bakestik]]
[[Loma:Suterotaf vildeks|Amok bakestik]]
[[Loma:Stefan Zweig|Amok bakestik]]
[{"title": "Amok bakestik", "data": {"Vergumvelt": "Der Amokl\u00e4ufer", "Sutesik": "Stefan Zweig", "Ava": "Germanava", "Suterotinda": "Berpotam", "Evla": "1922", "betara": "teza"}}]